钦定古今图书集成/明伦汇编/闺媛典/第312卷 > 皇清四十五 > 蒋坦妻盛氏
## 钦定古今图书集成/明伦汇编/闺媛典/第312卷 > 皇清四十五 > 蒋坦妻盛氏

按《苏州府志》：“盛氏，长洲人。年十五，适诸生蒋坦。坦为山东参议灿长子，攻苦励学，致呕血疾。氏谨侍汤药，祈天请代，竟不起。氏年十八，誓以死殉。翁姑泣谕曰：‘汝为冢媳，当承嗣以延宗祀，乃事之大者’。时从子之达方生，即抱养之。侍祖姑之任过淮，值邻舟遇盗，矢石交下，仓卒间卫姑护子，具有慧力。子病痘甚剧，舐” 吮腥秽，寝食俱废。奉姑归里，渡河遇风，呼天号泣，忽有流沙拥聚，因负子掖姑，一跃而登，若有神助。事翁姑孝，妯娌咸爱重之。守节四十三年，教子有成。康熙十八年旌表。